Rijeka, 30. rujna 2020.g.

**NAJAVA DOGAĐANJA I POZIV ZA MEDIJE**

**INTERAKTIVNOM MULTIMEDIJALNOM INSTALACIJOM NA KOSOM TORNJU**

**ZAPOČINJE VECTOR HACK FESTIVAL**

**U četvrtak, 1. listopada 2020.g. od 17 do 21 sat na riječki Kosi toranj tj. na zvonik crkve Uznesenja Marijina u Starom gradu bit će projicirana interaktivna multimedijalna instalacija talijanskog umjetnika i znanstvenika Alberta Novella, pod nazivom ZVUK – SVJETLO, čime u Rijeci počinje svjetski bijenalni multimedijalni festival analogne vektorske grafike Vector Hack, ovoga puta u sklopu programa Rijeke 2020 – Europske prijestolnice kulture. Festival će se do nedjelje, 4. listopada održavati u DeltaLabu, na adresi Delta 5 te u Exportu na Delti.**

**ZVUK - SVJETLO prolaznike i prolaznice svake dobi uvlači u čarobni svijet audio-vizualne sinteze. Putem jednostavnih komandi na tabletu, svatko može upravljati atraktivnom laserskom projekcijom koja od zvuka oscilatora stvara prekrasne Lissajous krivulje na Kosom tornju.** Veza između zvuka i kretanja lasera je direktna i jasno razumljiva svakom tko se upusti u audiovizualnu kreaciju s ovim alatom pa istovremeno ima i **zabavnu i edukativnu funkciju**.

**Alberto Novello** je tipični predstavnik sudionika festivala Vector Hack. Diplomirao je nuklearnu fiziku i sonologiju, te se u svojem  radu se konstantno kreće na rubu znanosti i umjetnosti. Njegov umjetnički rad usmjeren je stvaranju arhitekture novih medija, na tehnološkoj granici između nestabilnosti i pogreške, neuspjeha i izražavanja.   
Nedavno je prešao s digitalnih sustava na pronađene ili dekontekstualizirane analogne uređaje kojima istražuje veze između svjetla i zvuka. Prenamjenjuje i modificira alate iz naše analogne prošlosti: osciloskope, rane igraće konzole, analogne video miksere, lasere. Privlače ga njihova suštinska ograničenja i snažne "osobnosti": kretanje snopa fluida, žive boje, beskonačna razlučivost, odsutnost frekvencije kadrova i estetika njihovih tragova. Izlaže publiku estetskim razlikama između digitalnog i analognog kako bi se osvrnuo na sociopolitički utjecaj tehnologije.

**Festival Vector Hack okuplja strane i domaće umjetnike, programere i inženjere koji se bave audio-vizualnom umjetnošću za koju koriste osciloskope i lasere, a ujedno je i prilika za doživljaj audiovizualnih djela koja koriste neobične, analogne i ponekad zastarjele tehnologije.**

Zbog okolnosti koje je donijela globalna pandemija program je kombinacija izvedbi uživo sa fizičkih lokacija i programa koji se odvija na internetu.

**Nastavak Vector Hack Festivala**

Ovogodišnje izdanje Festivala proširit će se na još dva grada te se nakon Rijeke nastavlja u centru osmo/za u Ljubljani 7. listopada i zaključuje u Dubrovniku od 9. do 10. listopada u Art Radionici Lazareti. Na festivalu će sudjelovati trideset i četvero umjetnika i umjetnica, istraživača i programera iz cijelog svijeta, s naglaskom na regionalnu scenu Italije, Slovenije, Austrije i Hrvatske.   
Kroz razgovore, radionice i izvedbe uživo ovaj festival će ponovno okupiti stručnjake iz područja laserske i osciloskopske umjetnosti. Festival je prilika za doživljaj audiovizualnih djela koja koriste neobične, analogne i ponekad zastarjele tehnologije.

Zbog okolnosti koje je donijela globalna pandemija program je kombinacija izvedbi uživo s fizičkih lokacija i programa koji se odvija na internetu. Na fizičkim lokacijama u Rijeci, Ljubljani i Dubrovniku predstavljaju se atraktivni multimedijalni nastupi hrvatskih i stranih umjetnika (Philipp Haffner, Bernhard Rasinger, Alberto Novello, Hrvoje Radnić, Branimir Štivić i Ivan Marušić Klif), program video radova, multimedijalne instalacije, laserske projekcije u javnom prostoru, izložba fotografija i radionice.

Na radionicama, za koje su se polaznici već unaprijed prijavili, sudionici će se upoznati s osnovnim alatima za sintezu vektorskih audio vizualnih grafika, a program predavanja odvija se online, uz razgovor s predavačima uživo odmah nakon svakog predavanja.   
Predavanja i prezentacije uključuju hrvatskog pionira vektorske grafike i autora prve kompjuterske animacije u Hrvatskoj, Tomislava Mikulića i pionira slovenske video umjetnosti Mihu Vipotnika.

Teme uključuju mehaničke uređaje za iscrtavanje grafika, povijest medijske umjetnosti, suvremenu umjetničku praksu laserskih umjetnika i recentna hardwerska rješenja za analognu vektorsku grafiku gdje će među ostalim predstaviti NeonCaptain “Radiator” laserski sintisajzer i Analog Paradigm modularni analogni kompjuter. Povijest vektorske grafike predstaviti će se predavanjima oSteini iWoody Vasulka, Benu Laposkyom i Heinrichu Heidersbergeru.  
Sva ovogodišnja predavanja će biti objavljena online uz arhivu od dvadesetak predavanja s prošlog izdanja festivala.

Umjetnici koji dolaze na festival koriste lasere, analogne osciloskope, stare konzole za video igre, strojeve za mehaničko crtanje i drugu opremu za ostvarenje audiovizualnih djela koja se radikalno razlikuju od onoga što je moguće na digitalnom ekranu.

**Detaljni program festivala Vector Hack u Rijeci od 2. do 4. listopada**

**Petak, 2. listopada 2020.**

15,00-18,00 Deltalab, Delta 5  
**Program predavanja i prezentacija**  
Francesca Franco: Algorithmic Signs: curating early computational generative art  
Tomislav Mikulić: From plotter to video  
streaming: www.youtube.com/c/VectorHackFestival/

15,00-18,00 Deltalab, Delta 5  
**Izložba fotografija “INFLUX” Evan Henry**

21,00-23,00 Exportdrvo  
**Program AV performansa i projekcija**  
Hrvoje Radnić /HR/  live  
Optokoppler /AT/ live  
Tomislav Mikulić / Rue Bainbridge / Potar Anar / Paloma Kop /  
Shojiro Nakaoka / Sofy Yuditskaya / Antti Tenetz  
Streaming: [www.youtube.com/channel/VectorHackFestival/](http://www.youtube.com/c/VectorHackFestival/)

**Subota, 3. listopada 2020.**

10,00-13,00 Deltalab, Delta 5  
**Radionica “Phosphorm AV sintisajzer”**

15,00-18,00 Deltalab, Delta 5  
**Program predavanja i prezentacija**  
Skooby Laposky: The Modulated Path: Ben F. Laposky’s Pioneering Electronic Abstractions  
Benjamin Heidersberger / Bernd Rodrian:  
Heinrich Heidersberger: Rhythmograms. 1950’s Vector Graphics before Digital Computers  
James Nolan Gandy: Visual representations of mechanical harmony  
streaming: [www.youtube.com/c/VectorHackFestival/](http://www.youtube.com/c/VectorHackFestival/)

15,00-18,00 Deltalab, Delta 5  
**Izložba fotografija “INFLUX” Evan Henry**

21,00-23,00 Exportdrvo  
**Program AV performansa i projekcija**  
Alberto Novello /IT/ live  
Ivan Marušić Klif /HR/ live  
Charles Deluga / Anthony Elliot / Derek Holzer / David Francus /  
Eric Lennartson / Sofy Yuditskaya / Antti Tenetz  
streaming: [www.youtube.com/c/VectorHackFestival/](http://www.youtube.com/c/VectorHackFestival/)

**Nedjelja, 4. listopada 2020.**

10,00-13,00 Deltalab, Delta 5  
**Radionica “Phosphorm AV sintisajzer”**

15,00-18,00 Deltalab, Delta 5  
**Program predavanja i prezentacija**  
Bernd Ullman: Analog chaos  
Stephanie Brauer/ Ted Davis: Affordances of Affordable Digital to Analog Conversion  
Andrei JayPHOSPHORM AV synthesizer  
Paloma Kopp: Modulating Material  
Christopher Robin Short: Radiator: The Laser Synthesizer  
streaming: [www.youtube.com/c/VectorHackFestival/](http://www.youtube.com/c/VectorHackFestival/)

15,00-18,00 Deltalab, Delta 5  
**Izložba fotografija “INFLUX” Evan Henry**

21,00-23,00 Exportdrvo  
**Program AV performansa i projekcija**  
Branimir Štivić /HR/ live  
Prezentacija radionice “Phosphorm AV sintisajzer” live  
Ted Davis / Cristopher Robin Short / Dirk de Bruin / Joseph Hyde /  
Michael Honeycomb Sofy Yuditskaya / Antti Tenetz  
streaming: [www.youtube.com/c/VectorHackFestival/](http://www.youtube.com/c/VectorHackFestival/)

**Najavljena događanja organizirana su uz poštivanje svih važećih preporuka za sprječavanje zaraze bolešću COVID-19.**

**Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te obvezno nošenje zaštitnih maski za lice u zatvorenom prostoru.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42